EkBass/fiwiki-20250220-pages-articles huggingface dataset:
Piccalilli

Piccalilli, suomeksi myös pikkalilli, on kasvissäilyke, jota suositaan etenkin Englannissa ja Yhdysvalloissa. Se on alun perin brittiläinen versio intialaisista maustevihanneksista. Oxford English Dictionaryn mukaan nimi juontaa juurensa 1700-luvulta ("paco-lilla", "pickle lila" jne.) ja nykyinen kirjoitusasu on 1700- ja 1800-lukujen taitteesta. ==Englantilainen piccalilli== Englantilaisessa piccalillissä on karkeasti paloiteltuja vihanneksia, joista kukkakaali, sipuli ja cocktailkurkku ovat välttämättömiä, säilöttynä sinapilla ja kurkumalla maustettuun kastikkeeseen. Sitä valmistetaan sekä kotona että teollisesti. Piccalilli on perinteinen kylmien liharuokien, kuten kinkun ja aladobin sekä kovien juustojen lisäke. Se on usein osa Ploughman's lunch -annosta. ==Amerikkalainen piccalilli== Amerikkalainen versio piccalillistä maistuu selvästi makealta. Itärannikolla se valmistetaan karkeasti pilkotuista paprikoista, vihreistä tomaateista ja sipulista. Keskilännessä piccalilli on usein hienommaksi pilkottua ja sisältää runsaasti cocktailkurkkuja; se muistuttaakin enemmän suomalaista kurkkusalaattia. ==Lähteet== Luokka:Säilöntä
Office National des Médias Audiovisuels

Office National des Médias Audiovisuels (ONAMA) on Tšadin kansallinen yleisradioyhtiö. Yleisradiotoiminta alkoi Tšadissa Ranskan siirtomaa-aikana vuonna 1955. Fort-Lamyssa (nykyisessä N’Djamenassa) toiminut Radio Tchad välitti Ranskan Keski-Afrikan ohjelmaa Brazzavillestä. Tšadin itsenäistymisen jälkeen perustettu Radiodiffusion Nationale Tchadienne (RNT) toimi maan hallitusten äänitorvena. Vuonna 1972 se sai nimen Voix de l’Unité et du Progrès ja vuonna 1974 nimen Voix de la Révolution Culturelle Tchadienne. Asema sai vuonna 1972 uuden 100 kilowatin lyhytaaltolähettimen, jonka ansiosta lähetyksiä voitiin kuunnella koko maassa. Samana vuonna radiovastaanottimia oli maassa 70 000, kun vuonna 1960 luku oli ollut 6 000\. Asema vaurioitui kahdesti Tšadin sisällissodassa 1970- ja 1980-lukujen vaihteessa. 1980-luvun puolivälissä Radiodiffusion Nationale Tchadiennella oli 20 kilowatin keskiaalto-, 100 kilowatin lyhytaalto- ja ULA-lähetin N’Djamenassa sekä 5 kilowatin lyhytaaltolähetin paikallisasemalla Moundoussa. Maan kapinallisilla oli Libyasta käsin vuoteen 1988 saakka toiminut asema Radio Bardai. Arviot radiovastaanottimien määrästä liikkuivat 1980-luvun lopulla 100 000:n ja miljoonan välillä. Televisiolähetykset alkoivat Ranskan tuella vuonna 1987. Radiodiffusion Nationale Tchadienne ja vuonna 1990 toimintansa aloittanut Télé Tchad yhdistettiin vuonna 2006 Office National de Radiodiffusion et Télévision du Tchad (ONRTV) -nimiseksi valtion laitokseksi. Sillä oli vuonna 2015 yksi kansallinen radiokanava, joka lähetti ohjelmia ranskaksi, arabiaksi ja kahdeksalla paikallisella kielellä. N’Djamenassa oli etupäässä nuorisolle ja naisille ohjelmansa suuntaava ULA-asema ja Abéchéssa, Faya-Largeaussa, Moundoussa ja Sarhissa alueelliset ULA-asemat. Vuonna 1984 hankittu ja vuonna 2004 uudistettu lyhytaaltolähetin oli viimeksi käytössä vaalien alla vuonna 2016. Televisio-ohjelmia välitettiin ranskaksi ja arabiaksi, mutta niitä oli mahdollista seurata lähinnä N’Djamenassa ja muissa kaupungeissa. ONRTV lakkautettiin talousvaikeuksien takia vuonna 2016 ja seuraavana vuonna sen tilalle perustettiin Direction Générale de Radiodiffusion et de Télévision du Tchad (DGRTV). Joulukuussa 2018 maan parlamentti hyväksyi lain uuden organisaation perustamisesta, jonka nimeksi tuli Office National des Médias Audiovisuels eli ONAMA. Yhtiön radio- ja TV-ohjelmia voi seurata myös Internetissä. 1990-luvulta lähtien Tšadissa toimii myös lukuisia yksityisiä radioasemia sekä kaksi yksityistä televisiokanavaa. ==Lähteet== ==Aiheesta muualla== * ONAMAN:n sivusto , Luokka:Julkisen palvelun mediayhtiöt Luokka:Tšadin kulttuuri Luokka:Televisioyhtiöt Luokka:Radioasemat Luokka:Vuonna 1955 perustetut radioasemat Luokka:Vuonna 1987 perustetut televisiokanavat
Minna-Maaria Lax

Minna-Maaria Lax, oikea nimi Markku-Pekka Minna-Maaria Antikainen (s. 1963), on suomalainen taitoluistelija, siviiliammatiltaan maatilanisäntä ja hankeneuvoja Siilinjärveltä. Hän on voittanut pronssia vuonna 2017 aikuisluistelijoiden epävirallisissa MM-kilpailuissa Saksan Oberstdorfissa. Hän ei kuitenkaan saanut hakea palkintoaan, koska oli pukeutunut hameeseen. Lax aloitti luistelun perheen hajottua vuonna 2006. Häntä on valmentanut vuodesta 2014 Suomen-mestaruuden taitoluistelussa voittanut Elise Luovula. Lax on valittu vuonna 2017 vuoden eteläkarjalaiseksi maaseututoimijaksi. Hän on toiminut Suomen transvestiittiyhdistys Dreamwear Club DWC ry:n puheenjohtajana vuosina 2009–2015. ==Kaatuminen taitoluistelun EM-kisojen avajaisissa== Lax esiintyi taitoluistelun EM-kisojen avajaisissa Espoossa 25. tammikuuta 2023. Hän kaatui esityksessä jännittämisen vuoksi. Esitys sai suurta huomiota kun Twitteriin postatut videot avajaisista saivat kymmeniä miljoonia katselukertoja.https://twitter.com/jonkay/status/1619455202267992066 https://twitter.com/jackposobiec/status/1619560033985130496 Yhdysvaltalainen edustajainhuoneen poliitikko Dan Crenshaw epäili lausunnossaan "Suomen trollaavan koko woke-maailmaa" laittamalla 59-vuotiaan farmarin naisten vaatteissa esiintymään luistelukisoissa.https://www.breitbart.com/politics/2023/01/30/dan-crenshaw- finland-trolling-the-woke-world-with-transgender-skater/ == Lähteet == == Aiheesta muualla == * * * * * * * * Luokka:Suomalaiset taitoluistelijat Luokka:Seksuaali- ja sukupuolivähemmistöjen oikeuksia ajaneet aktivistit Luokka:Suomalaiset kansalaisaktivistit Luokka:Syntymävuosi puuttuu Luokka:Elävät henkilöt
Isoflavonit

Isoflavonit ovat isoflavonoidien ryhmään kuuluvia aromaattisia orgaanisia yhdisteitä. Luonnossa niitä esiintyy erityisesti hernekasveissa. Monet isoflavoneista ovat biologisesti aktiivisia ja niin kutsuttuja kasviestrogeeneja. Rakenteeltaan erilaisia isoflavoneja on eristetty yli 230. == Rakenne ja ominaisuudet == Isoflavonien rakenteessa perusyksikkönä on 3-fenyylikromenonirakenne. Se poikkeaa flavoneista aromaattisen ryhmän paikan perusteella. Runkoon on liittyneenä hydroksyyliryhmiä. Isoflavonit ovat väriltään tyypillisesti keltaisia. Ne voivat esiintyä vapaina tai glykosideina sitoutuneena glukoosiin tai ramnoosiin. Erityisesti isoflavoneja on lehdissä ja varsissa, mutta myös siemenissä sekä vähäisemmissä määrin kukissa. Tunnetuimpia isoflavoneja ovat genisteiini ja daidtseiini. Isoflavoneja esiintyy erityisesti hernekasveissa kuten soijassa tai apiloissa. Niitä on eristetty myös muun muassa ruusu-, revonhäntä-, asteri-, ristikukkais- ja muskottikasveista. Kasvit syntetisoivat isoflavoneja kalkoneista. Kalkoneista muodostuu ensin flavoneja, jotka entsyymit isomeroivat isoflavoneiksi. Isoflavoneista voi edelleen muodostua muita isoflavonoidien ryhmään kuuluvia yhdisteitä. Monet isoflavonit ovat biologisesti aktiivisia. Niillä voi olla merkitystä hernekasveissa juuriston nystyröiden bakteerien menestymisen kannalta. Eräät ryhmän yhdisteet ovat antioksidantteja ja heikosti antibioottisia tai sienten kasvua estäviä. Isoflavonit sitoutuvat nisäkkäiden estrogeenireseptoreihin ja ovat niiden heikkoja agonisteja. Ne siis saavat aikaan saman vasteen kuin estrogeenit sitoutuessaan estrogeenireseptoreihin. == Lähteet == == Aiheesta muualla == *National Center for Biotechnology Information (NCBI): Ludmila Křížová, Kateřina Dadáková, Jitka Kašparovská, and Tomáš Kašparovský, Isoflavones Luokka:Aromaattiset yhdisteet
Elise Ahonen

Elise Ahonen (nyk. Luovula) on suomalainen taitoluistelija, jonka ura päättyi 1980-luvun lopulla. Ahonen on voittanut Suomen-mestaruuden vuonna 1985 ja edustanut Suomea MM- ja EM-kilpailuissa. Uran päätyttyä Ahonen aloitti lakiopinnot. Hän on toiminut vuodesta 2014 aikuisluistelija Minna-Maaria Laxin valmentajana. == Lähteet == == Aiheesta muualla == * Yksinluistelu/Seniorit Suomen Taitoluisteluliitto * Historia Helsingin Taitoluisteluklubi * Luokka:Suomalaiset taitoluistelijat Luokka:Elävät henkilöt Luokka:Syntymävuosi puuttuu
Pikkelssi

Pikkelssi on yleisnimitys useimmiten kasviksista valmistetulle, kirpeäksi maustetulle etikkasäilykkeelle, jossa ainekset on useimmiten pilkottu tasakokoisiksi paloiksi. Pikkelssi voi sisältää yhtä tai useita eri kasviksia. Siihen voidaan myös käyttää hedelmiä tai pähkinöitä. Erilaiset pikkelssit ja samaan tapaan säilötyt vihannekset ovat tärkeä osa sekä Euroopan että Aasian ruokakulttuureja. ==Esimerkkejä pikkelsseistä== * Kurkkupikkelssi tai -salaatti, joka tehdään avomaankurkusta makeaan etikkaliemeen, on Suomessa yleisin pikkelssi. * Sekapikkelssissä voi olla esimerkiksi kukkakaalia, hillosipuleita, vihreitä tomaatteja, porkkanaa, papuja, pikkukurkkuja ja sieniä. * Piccalilli on brittiläinen sinappinen sekapikkelssi. * Mangopikkelssi on voimakkaan mausteinen etikkasäilyke, sukua chutneylle, jota käytetään intialaisten ruokien lisäkkeenä. * Turşu tai torshi on turkkilainen pikkelssi, jonka eri muodot ovat suosittuja Balkanin maissa ja Lähi-idässä. * Tsukemono on japanilainen vihannessäilyke, jonka eräät muodot ovat lähinnä pikkelssiä. ==Lähteet== Luokka:Säilöntä
Jean-Sifrein Maury

Jean-Sifrein Maury (26. kesäkuuta 1746 Valréas, Ranska – 11. toukokuuta 1817 Rooma, Kirkkovaltio)Nordisk familjebok (1912), s. 1306 Runeberg.org. Viitattu 6.1.2019. oli ranskalainen katolinen piispa, kardinaali ja tärkeä vanhoillinen poliittinen vaikuttaja Ranskan vallankumouksen alkuvaiheessa. Maury oli suutarin poika. Hänet vihittiin papiksi vuonna 1769 ja eteni kirkollisella urallaan muun muassa Pariisin hovisaarnaajaksi.Maury (Jean Siffrein), Dictionnaire de l'Histoire de France, s. 800, Encyclopédie Larousse. Viitattu 6.1.2019. Hän kilpaili useista Ranskan akatemian palkinnoista, muun muassa vuonna 1771 kirjoittamallaan François Fénelonin muistopuheella. Hänet nimitettiin akatemiaan vuonna 1784 kuolleen Jean-Jacques Lefranc de Pompignanin tilalle.Jean-Sifrein MAURY Ranskan akatemia. Viitattu 6.1.2019. Maury valittiin pappissäädyn edustajana vuoden 1789 säätyjen yleiskokoukseen. Sitä seuranneessa perustuslakia säätävässä kansalliskokouksessa hän oli Jacques Antoine Marie de Cazalèsin ohella yksi vastavallankumouksellisen oikeiston (”aristokraattien”) näkyvimpiä hahmoja ja väitteli kilvan muun muassa Mirabeaun kanssa. Kansalliskokouksen hajaannuttua Maury pakeni Roomaan marraskuussa 1791. Hän oli jonkin aikaa nimellisenä Nizzan arkkipiispana. Paavi Pius VI nimitti Mauryn vuonna 1792 edustajakseen Pyhän saksalais- roomalaisen keisarikunnan valtiopäiville Frankfurtiin ja vuonna 1794 kardinaaliksi sekä Montefiasconen piispaksi. Maanpaossa Ranskan kuninkaaksi julistautunut Provencen kreivi nimitti hänet diplomaattiseksi edustajakseen Pyhän istuimen luo, mutta hän joutui pakenemaan ranskalaisia miehitysjoukkoja vallankumoussotien aikana. Maury palasi Ranskaan Napoleonin aikana vuonna 1806 ja sai pian uuden paikan Ranskan akatemiasta menettämänsä tilalle. Napoleon järjesti hänet lokakuussa 1810 Pariisin arkkipiispaksi erotettuaan aiemman arkkipiispan, minkä seurauksena Maury rikkoi välinsä paavin kanssa. Napoleon antoi hänelle myös kreivin arvon vuonna 1814. Maury erotettiin arkkipiispan virasta ensimmäisen Bourbon-restauraation yhteydessä vuonna 1814 ja hän pakeni uudelleen Roomaan. Paavi Pius VII piti häntä puoli vuotta vankeudessa Castel Sant’Angelossa ennen kuin armahti hänet. Maury kuoli Roomassa keripukkiin kolme vuotta myöhemmin. Mauryn valitut teokset julkaistiin vuonna 1827 ja valikoitu kirjeenvaihto vuonna 1891. ==Lähteet== ==Aiheesta muualla== *Jean, Siffrein Maury Ranskan kansalliskokous Luokka:Ranskalaiset piispat Luokka:Ranskalaiset kardinaalit Luokka:Ranskalaiset poliitikot Luokka:Ranskan suuren vallankumouksen henkilöt Luokka:Ranskan akatemian jäsenet Luokka:Katoliset piispat Luokka:Vuonna 1746 syntyneet Luokka:Vuonna 1817 kuolleet
Mikaelin seurakunta

Mikaelin seurakunta voi tarkoittaa seuraavia: * Helsingin Mikaelin seurakunta, Suomen evankelis-luterilaisen kirkon seurakunta Helsingissä * Mikaelin seurakunta, Suomen evankelisluterilaisen lähetyshiippakunnan seurakunta Vaasassa * Turun Mikaelinseurakunta, Suomen evankelis-luterilaisen kirkon seurakunta Turussa
DiMaggio

DiMaggio on italialaisperäinen seuraavien henkilöiden sukunimi: *Yhdysvaltalaiset baseballveljekset ** Dom DiMaggio (1917–2009), Boston Red Sox (1940–1953) ** Joe DiMaggio (1914–1999), New York Yankees (1936–1951) ** Vince DiMaggio (1912–1986), eri joukkueissa (1937–1946) * John DiMaggio (s. 1968), yhdysvaltalainen stand up -koomikko ja ääninäyttelijä * Paul DiMaggio (s. 1951), yhdysvaltalainen sosiologi * Peter DiMaggio, yhdysvaltalainen insinööri * Robin DiMaggio (s. 1971), yhdysvaltalainen muusikko Luokka:Luettelot henkilöistä sukunimen mukaan
Lokeroveriviemäri

Lokeroveriviemäri eli sinus cavernosushttps://finto.fi/mesh/fi/page/D002426 Viitattu 6.1.2019 on heti silmäkuopan takana sijaitseva aivojen kovakalvon laskimollinen rakenne.Atlas of Medical Anatomy s. 375 Sinus cavernosuksia on päässä kaksi molemmin puolin kitaluuta ja niitä yhdistää etummainen ja takimmainen intercavernous sinus.Atlas of Medical Anatomy s. 383 Sinus cavernosus on lokeromaiselta rakenteeltaan erilainen kuin kaikki muut kovakalvon sinukset. Sen läpi kulkee monia toisiinsa kytkeytyneitä laskimoita, jotka muodostavat sienimäisen ryppään. Veri kulkee sen läpi hitaasti ja laskee alempaan ja ylempään petrosal sinukseen.Atlas of Medical Anatomy s. 374 Sinus cavernosuksen läpi kulkee sisempi kaulavaltimo () sekä silmän liikehermo, loitontajahermo, näköhermo, telahermo ja yläleuan hermo. == Kliininen merkitys == Potilailla joilla on infektioita silmässä, nenässä tai huulissa ja joilla lähialueiden kudokset ovat tästä syystä turvonneet, kasvolaskimon veri voi hakeutua kohti näkölaskimoita () tai pterygoid plexusta ja infektio levitä näiden kautta sinus cavernosukseen. Infektiot ja tromboosi sinus cavernosuksessa ovat hengenvaarallisia. Sinus cavernosuksen tromboosi on hyvin harvinainen sairaus. Vain 1 % aivojen verenkierron häiriöistä on kallonsisäisten laskimoiden ja laskimosinusten trombooseja ja näistäkin vain 1 % tapahtuu lokeroveriviemärissä. Se on vakava tauti johon kuolleisuus on jopa 30 %. Se kehittyy silmäkuopan selluliitin levitessä tai laskimotukoksesta, joka voi syntyä paitsi kasvojen alueen trauman seurauksena myös esimerkiksi polysytemian, raskauden tai kirurgisen toimenpiteen seurauksena. Oireena on silmäkuopan alueen kipu, silmän liikerajoitus, laajentuneet verisuonet, eksoftalmus ja yläluomen ptoosi. Oireet alkavat toispuolisina, mutta leviävät pian myös toiseen silmään. Hoitona on antibiootin, antikoagulaation ja kortikosteroidin yhdistelmä. Joskus cavernous sinuksen tromboosin aiheuttaa infektio välikorvassa tai ohimoluun mastoidiosassa () olevissa kammioissa. Tällöin infektio leviää lokeroveriviemäriin sigmoidisen sinuksen () ja petrosal sinuksen kautta. == Lähteet == * === Viitteet === Luokka:Aivot
Nobel (televisiosarja)

Nobel on norjalainen 8-osainen minisarja. Sarja kertoo Afganistanista palaamassa olevasta norjalaisesta erikoisjoukkojen upseerista Erling Riiserista (Aksel Hennie), joka joutuu mukaan poliittiseen salaliittoon. Sarjan ohjasi Per-Olav Sørensen ja sen tuotti Monster Scripted. Sarja esitettiin alun perin Norjan yleisradioyhtiö Norsk Rikskringkastingin kanavilla. == Lähteet == Luokka:2010-luvun norjalaiset televisiosarjat Luokka:NRK:n televisio-ohjelmat
Kiviniemen skandiumesiintymä

Kiviniemen skandiumesiintymä on Pohjois-Savon Rautalammilla sijaitseva intruusio, jossa on epätavallisen korkea skandiumpitoisuus. Alueelle on vuonna 2018 myönnetty malminetsintälupa SCY Exploration Finland Oy:lle, joka on Scandium International Mining Corporation -yhtiön tytäryhtiö.Turvallisuus- ja kemikaalivirasto. Kuulutus 16. heinäkuuta 2018. Lupatunnus ML2017:0136. Artikkelin verkkoversio. Geologian tutkimuskeskus (GTK) löysi esiintymän vuonna 2008\. Alun perin tarkoituksena oli etsiä nikkeliä ja kuparia ja tutkia Kiviniemen magneettisessa matalalentoaineistossa havaittua voimakasta anomaliaa. Syväkairaus paljasti kohteen korkean skandium-, zirkonium- ja yttriumpitoisuuden. GTK luopui valtauksestaan vuonna 2015.Halkoaho, T. & M. Niskanen (2015): Tutkimustyöselostus Rautalammin kunnassa valtausalueella Kiviniemi 1 (kaivosrekisterinumero 8777/1) suoritetuista skandium- ja zirkoniumesiintymätutkimuksista vuosina 2008–2010. Artikkelin verkkoversio. Alue sijaitsee Keski-Suomen granitoidikompleksin itäosassa lähellä Savon vyöhykettä. Pienialaisen intruusion kivilajina on granaattipitoinen fayaliittiferrodioriitti, jota luonnehtivat isot, ultraviolettivalossa kullankeltaisina hohtavat zirkonirakeet. Kohteesta on tehty ikämääritys, jonka tulos on 1857±2 miljoonaa vuotta. Sen ympäristössä on suunnilleen samanikäisiä porfyyrisiä graniitteja. Esiintymä ei sisällä varsinaisia skandiummineraaleja, vaan skandiumin kantajina toimivat ferroamfibolit ja ferropyrokseenit. GTK:n arvion mukaan kohteen etsintäpotentiaali on 13,4 Mt keskipitoisuuksilla 163 ppm skandiumia, 1726 ppm zirkoniumia ja 81 ppm yttriumia.Hokka, J. & T. Halkoaho (2016): 3D modelling and mineral resource estimation of the Kiviniemi Scandium deposit, Eastern Finland. Artikkelin verkkoversio. Itä-Suomen yliopisto tutkii mahdollisuutta skandiumin talteenottoon tavalla, joka olisi kaupallisesti kannattava. Esiintymän kaupallinen arvo nykyhinnoin (2017) on noin 34 miljardia euroa == Lähteet == Luokka:Suomen geologia Luokka:Rautalammin luonto
Lepopäivä

Lepopäivä voi tarkoittaa jotain seuraavista *Pyhäpäivä *Sapatti *Sunnuntai *Lepopäivä (liikunta)
Lebor na h-Uidre

Lebor na h-Uidre tai Leabhar na h-Uidhri, englanniksi The Book of the Dun Cow , on Irlannin kirjallisuuden vanhin säilynyt käsikirjoitus. Käsikirjoituksen nimi tulee tarinoiden mukaan siitä, että sen pergamentti olisi tehty St. Ciarán of Clonmacnoisen kuuluisan naudan nahasta. Käsikirjoituksen kokosivat Clonmacnoisen luostarin oppineet munkit noin vuonna 1100 vanhempien käsikirjoitusten sekä suullisen perimätiedon perusteella. Se on kokoelma todellisten tapahtumien selostuksia sekä legendoja, jotka ovat suurimmaksi osaksi peräisin 700- ja 800-luvuilta. Mukaan on myös siroteltu uskonnollisia tekstejä. Käsikirjoitus sisältää osan Ulsterin sykliin -kuuluvasta Táin Bó Cuailnge (Cooleyn karjaryöstö) -tarusta sekä useita muita Ulsterin ja Connaughtin kiistoihin liittyviä tarinoita. Mukana on myös Pyhää Columbaa ylistävä runo, jonka tekijäksi on merkitty Dallán Forgaill. Käsikirjoitus sisältää myös talvea kuvaavan runon, jonka laatijaksi on merkitty Fenian syklin legendaarinen sankari Finn MacCumhail. Lisäksi käsikirjoitukseen kuuluu kertomuksia Ulsterin 600-luvun kuninkaasta Monganista, Cnuchan taistelun kuvaus sekä romanttinen tarina Dá Dergan hovista. == Lähteet == Luokka:Irlantilainen kirjallisuus Luokka:Irlantilainen mytologia Luokka:1100-luvun kirjat
Frans Viktor Eriksson

Frans Viktor Eriksson (10. joulukuuta 1846 Vaasa – 7. tammikuuta 1919 Vaasa) oli suomalainen juristi, valtiopäivämies ja Vaasan hovioikeuden presidentti.Ylioppilasmatrikkeli 1853–1899 Erikssonin äiti oli palvelija Anna Brita Raukko. Hän pääsi ylioppilaaksi 1865 Vaasan kymnaasista ja suoritti tuomarintutkinnon Helsingin yliopistossa 1869. Eriksson sai varatuomarin arvon 1873. Eriksson oli Jyväskylän vt. pormestari 1878–1880. Tämän jälkeen hän oli Vaasan hovioikeudessa kanslistina ja hoiti sitten muita virkoja ollen viimeksi hovioikeuden presidenttinä 1910–1915. Eriksson erosi virastaan sairauden vuoksi. Hän oli porvarissäädyssä Vaasan kaupungin edustaja valtiopäivillä 1897, 1899 ja 1900.Dödsfall, Åbo Underrättelser 11.01.1919 nro 9, s. 6, Kansalliskirjaston Digitoidut aineistot Eriksson oli naimisissa vuodesta 1881 Olga Sofia Kristina Boijen kanssa. == Lähteet == Luokka:Suomalaiset juristit Luokka:Suomen hovioikeuksien presidentit Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1846 syntyneet Luokka:Vuonna 1919 kuolleet
Hahtupäät

Hahtupäät (Enneapogon) on heinäkasvien (Poaceae) heimoon kuuluva kasvisuku. Sukuun kuuluu noin 25 lajia. == Lajeja == * Enneapogon avenaceus * Enneapogon cenchroides * Enneapogon desvauxii – pikkuhahtupää * Enneapogon nigricans * Enneapogon pallidus * Enneapogon purpurascens == Lähteet == == Aiheesta muualla == * Finto: Kassu – Kasvien suomenkieliset nimet: Hahtupäät (Enneapogon) * ITIS: Enneapogon * United States Department of Agriculture (USDA): Enneapogon * Flora of China: Enneapogon Luokka:Heinäkasvit
Verna Hillie

Verna Dolores Hillie (5. toukokuuta 1914 – 3. lokakuuta 1997) oli amerikansuomalainen elokuvanäyttelijä. Hänen isänsä oli alavutelainen Edvard Verner Heikinpoika Hillie (ent. Etelämäki). == Elämä == Hillie meni naimisiin Frank Gill, Jr.:n kanssa vuonna 1933 ja he erosivat vuonna 1952. Heillä oli kaksi lasta, joista toinen on näyttelijä Pamela Lincoln. Vuonna 1952 hän meni naimisiin NBC:n johtaja Richard Linkrounin kanssa. He erosivat 11 vuoden kuluttua. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1932 Madame Butterfly Bridesmaid 1933 From Hell to Heaven Sonnie Lockwood 1933 Under the Tonto Rim Nina Weston 1933 Man of the Forest Alice Gayner 1933 Neljä naurettavaa naapuria Duck Soup Trentino's Blonde Secretary 1934 Search for Beauty Susie 1934 Six of a Kind Safe-Deposit Clerk 1934 House of Mystery Ella Browning 1934 The Star Packer Anita Matlock 1934 Romance in the Rain Cinderella Girl 1934 The Trail Beyond Felice Newsome 1934 Mystery Mountain Jane Corwin 1935 I've Been Around Girl 1935 Princess O'Hara Alberta Whitley 1935 Rescue Squad Norma Britt 1935 Mister Dynamite Mona Lewis 1938 Rebellious Daughters Barbara 'Babe' Webster 1941 Lempeä lohikäärme The Reluctant Dragon Sculptor ==Aiheesta muualla== * Geni: Verna Dolores Gill (Hillie) * The Heroines: Verna Hillie * Lily Leino : "Miinä olin piku tyttö" puhuu kaunis Verna Hillie suomea. Uusi suomalainen filmitähti Hollywoodissa, Elokuva-aitta, 01.04.1933, nro 7, s. 6, Kansalliskirjaston digitaaliset aineistot Luokka:Amerikansuomalaiset henkilöt Luokka:Yhdysvaltalaiset näyttelijät Luokka:Vuonna 1914 syntyneet Luokka:Vuonna 1997 kuolleet
Pikkuhahtupää

Pikkuhahtupää (Enneapogon desvauxii) on heinäkasvien (Poaceae) heimoon, hahtupäiden (Enneapogon) sukuun kuuluva monivuotinen kasvilaji. Se on kasvutavaltaan tiiviisti mätästävä ja kasvaa 5–35 cm korkeaksi. Sen lehtilavat ovat 2–12 cm pitkiä ja 1–3 mm leveitä. Pikkuhahtupään kukinto on harmaa ja tiivis, tähkää muistuttava röyhy. Tähkylät ovat 5,5–7 mm pitkiä ja kolmikukkaisia. Tähkylöiden kaleissa on kolmesta yhdeksään suonta. Ulkokaleet ovat 3–3,5 mm pitkiä ja sisäkaleet 4–5 mm pitkiä. Ulkohelpeet ovat 1,5–2 mm pitkiä sekä tiheäkarvaisia. Vihneet ovat 2–4 mm pitkiä. Pikkuhahtupää on sukunsa ainoa laji, joka lisääntyy itsepölytyksen kautta kleistogamisesti. Pikkuhahtupää kasvaa kuivilla vuorenrinteillä 1000–1900 metrin korkeudella merenpinnan yläpuolella. Pikkuhahtupää on sukunsa laajimmalle levinnyt laji ja sitä tavataan Aasiassa, Afrikassa sekä Amerikoissa. == Lähteet == == Aiheesta muualla == * Kassu – Kasvien suomenkieliset nimet: Pikkuhahtupää (Enneapogon desvauxii) * JSTOR Global Plants: Enneapogon desvauxii * Integrated Taxonomic Information System (ITIS): Enneapogon desvauxii * Global Biodiversity Information Facility (GBIF): Enneapogon desvauxii * United States Department of Agriculture (USDA): Enneapogon desvauxii Luokka:Heinäkasvit
Joaquim Sakakibara

Pyhä Joaquim Sakakibara (myös Sakachibara tai Saccachibara; ; 1556 Osaka, Japani – 5. helmikuuta 1597 Tateyama, Nagasaki, Japani) oli japanilainen ilmaiseksi köyhiä hoitanut lääkäri, fransiskaanitertiaari, joskus kokki fransiskaanilähetystyöntekijöille Japanin Osakassa, katekeetta ja marttyyri Nagasakissa. Hänet ristiinnaulittiin Nagasakissa yhdessä pyhän Paul Mikin kanssa seuralaisineen kristityn uskon levittämisestä ja lääketieteellisten kykyjensä lahjoittamisesta alueen köyhille. Paavi Urbanus VIII julisti hänet autuaaksi 14. syyskuuta 1627, autuas paavi Pius IX julisti hänet pyhimykseksi 8. kesäkuuta 1862, ja hänen muistopäiväänsä vietetään 6. helmikuuta. == Lähteet == Luokka:Japanilaiset teloitetut Luokka:Kristityt marttyyrit Luokka:Pyhimykset Luokka:Vuonna 1556 syntyneet Luokka:Vuonna 1597 kuolleet
Jyrki Laaksonen

Jyrki Laaksonen (s. 28. huhtikuuta 1965 Espoo) on suomalainen televisiojuontaja. Hän on tehnyt televisiouransa Yle TV2:n lastenohjelma Pikku Kakkosessa, jossa aloitti 1990-luvun puolivälissä, aluksi määräaikaisena työntekijänä. Vakituiseksi hän pääsi vuonna 2000. Laaksonen on juontanut ohjelmaa pitkään käsinukkejänishahmo Neposen (äänenä Anu Tuomi-Nikula) kanssa. Laaksonen opiskeli 1990-luvulla nuorisotyötä ja kasvatustieteitä Tampereen yliopistossa. Opiskelujen ohessa hän alkoi harrastaa salibandyä, jossa nousi pääsarja- ja maajoukkuetason pelaajaksi. Hän pelasi vuosina 1992–1999 puolustajana Salibandyliigan seuroissa Manse United, Gunners ja HIFK. Lisäksi hän pelasi kauden 1999–2000 I-divisioonan Classicissa, jota oli nostamassa liigaan. Suomen maajoukkueessa Laaksonen pelasi ensimmäisen kerran vuonna 1995 ja oli voittamassa heti Euroopan-mestaruutta. Hän pelasi myös lajin ensimmäisissä maailmanmestaruuskilpailuissa vuonna 1996, joissa Suomi voitti hopeaa. Hän pelasi maajoukkueessa yhteensä 14 ottelua ja teki niissä viisi tehopistettä (1+4). Laaksonen on naimisissa liikunnanopettaja Katja Laaksosen (o.s. Kerttula) kanssa, jolla on takanaan urheilu-ura aerobicissa ja joukkuevoimistelussa. Katja tunnettiin myöhemmin Jumppa -televisio-ohjelman ohjaajana. Heillä on kaksi poikaa, joista vanhempi on jääkiekkopuolustaja Oskari Laaksonen. Oskari esiintyi lapsena yhdessä pikkuveljensä Konstan kanssa heidän vanhempiensa televisio-ohjelmissa. == Lähteet == Luokka:Suomalaiset salibandyn pelaajat Luokka:Suomalaiset televisiojuontajat Luokka:Pikku Kakkonen Luokka:Vuonna 1965 syntyneet Luokka:Elävät henkilöt
Chaffee

Chaffee tai Chafee voi tarkoittaa seuraavia: == Henkilöt == * Adna Chaffee (1842-1914), yhdysvaltalainen kenraali * Adna Chaffee, Jr. (1884-1941), yhdysvaltalainen kenraali * John Chafee (1922-1999), yhdysvaltalainen poliitikko * Lincoln Chafee (s. 1953), yhdysvaltalainen poliitikko * Roger B. Chaffee (1935-1967), yhdysvaltalainen astronautti == Muut == * Chaffeen piirikunta, Colorado * M24 Chaffee, yhdysvaltalainen panssarivaunu * USS Chafee, yhdysvaltalainen Arleigh Burke -luokan ohjushävittäjä
Vanhojen neuvosto (Ranska)

Vanhojen neuvosto () oli Ranskan kaksikamarisen parlamentin ylempi kamari vuosina 1795–1799. Alempi kamari oli nimeltään viidensadan neuvosto (Conseil des Cinq-Cents). Vanhojen neuvosto luotiin vuoden III perustuslailla. Siihen kuului 250 edustajaa, joiden oli oltava vähintään 40-vuotiaita ja naimisissa olevia tai leskiä. Lait vaativat parlamentin molempien kamarien hyväksynnän, mutta vanhojen neuvosto ei saanut tehdä lakialoitteita eikä muutoksia viidensadan neuvoston hyväksymiin lakeihin. Vanhojen neuvosto valitsi suljetulla lippuäänestyksellä viisihenkisen direktoriohallituksen jäsenet viidensadan neuvoston laatimalta kymmenen nimen ehdokaslistalta. Molempien kamarien edustajista valittiin vaaleissa aina kolmasosa kerrallaan vuoden välein. Ensimmäiset vaalit olivat 12. lokakuuta 1795. Kaksi kolmasosaa ensimmäisistä edustajista tuli toimintansa lopettaneesta kansalliskonventista.Colin Jones: The Longman Companion to the French Revolution, s. 44–46, 72–74, . Longman, Lontoo/New York 1988. Vanhojen neuvosto kokoontui Pariisissa Tuileries’n puiston viereisessä niin sanotussa Maneesin salissa tammikuuhun 1799 saakka, sen jälkeen Palais Bourbonissa.Jones 1988, s. 166. Sekä vanhojen neuvosto että viidensadan neuvosto lakkautettiin marraskuussa 1799 brumairekuun 18. päivän vallankaappauksen seurauksena. ==Lähteet== Luokka:Historialliset lainsäädäntöelimet Luokka:Ranskan hallinto Luokka:Ranskan poliittinen historia
The Chantels

The Chantels oli vuonna 1956 perustettu ja vuonna 1970 hajonnut yhdysvaltalainen popyhtye. Se oli toinen afroamerikkalainen tyttöbändi, joka sai suurta suosiota Yhdysvalloissa, ensimmäisen ollessa The Bobbettes. The Chantels tunnetaan parhaiten vuoden 1957 singlestään ”Maybe”. Yhtye koostui Arlene Smithistä (päälaulaja), Sonia Goringista, Lois Harrisista, Jackie Landrysta, ja Renée Minuksesta. ==Diskografia== ===Albumit=== *We Are the Chantels (1958, End) *The Chantels (1958, Collectables) *The On Tour (The Look in My Eyes) (1961, Carlton) *There’s Our Song Again (1962, End) *Sing Their Favourites (Forum) *Look In My Eyes, (Excalibur) ==Lähteet== Luokka:Yhdysvaltalaiset popyhtyeet Luokka:Yhdysvaltalaiset rhythm and blues -yhtyeet Luokka:Yhdysvaltalaiset tyttöbändit
Vanhojen neuvosto

Vanhojen neuvosto tai vanhain neuvosto voi tarkoittaa ainakin seuraavia: *Gerusia, hallintoelin antiikin Spartassa *vanhojen neuvosto (Conseil des Anciens), Ranskan parlamentin ylähuone vuosina 1795–1799 *”vanhempien neuvosto”, Suomessa ensimmäisen sortokauden aikana kagaalin yhteydessä toiminut salainen elin *”vanhain neuvosto”, Suomessa jääkäriliikkeen keskuskomitean alkuperäinen nimi *maapäivien vanhintenneuvosto (vanematekogu), Virossa talvella 1917–1918 toiminut elin, joka asetti Viron pelastuskomitean itsenäisyysjulistusta varten *Riigikogun vanhimpien neuvosto (vanematekogu), Viron parlamentin eli Riigikogun puhemiesneuvosto *vanhojen neuvosto (Ältestenrat), Saksan liittopäivien puhemiesneuvosto ==Muuta== *valvojien neuvosto, valtioelin Iranissa
Mikan faijan BMW

”Mikan faijan BMW” on suomalaisen laulaja-lauluntekijä Anssi Kelan kappale, joka julkaistiin singlenä lokakuussa 2000. Kappale on ensimmäinen singlejulkaisu Kelan ensimmäiseltä sooloalbumilta Nummela. Kela kirjoitti ”Mikan faijan BMW:n” toukokuussa 1999 rap-artisti Everlastin ”What It’s Like” -kappaleen innoittamana. Ensimmäinen versio kappaleesta äänitettiin heinäkuussa 1999 Risto Eskolinin kotistudiossa, johon Kela soitti itse kaikki instrumentit. Sovitusta Kela kutsui ”folk-hopiksi”, jossa yhdistyivät folk- ja hip hop -musiikki. Kuultuaan kappaleen äänitetyn version BMG-levy-yhtiön Asko Kallonen tyrmäsi lopputuloksen; hänen mielestään ”tempoa oli liikaa ja laulusoundi oli paska”. Kappaleeseen äänitettiin uusi lauluraita ja jousia helmikuussa 2000, mutta lopulta Kallonen ja Kela päättivät lähettää alkuperäisen version radioasemille heinäkuussa. Radiomafia nosti ”Mikan faijan BMW:n” soittolistalleen syyskuussa 2000, ja lokakuussa kappale julkaistiin singlenä. Kappaleeseen kuvattiin myös musiikkivideo marraskuussa 2000, ja sen ohjasi Finn Anderson. Video aiheutti helmikuussa 2001 pienen kohun, kun Jyrki- ohjelma asetti sen esityskieltoon ”itsemurhasta viestivän” sisällön vuoksi. Kela myöhemmin totesi: ”Totta kai videossa kuin myös itse biisissäkin käsitellään itsemurhaa, mutta se nyt on vain valitettavasti osa elämää ja tässä maassa vielä aika tavallistakin. Siitä ei sitten ilmeisesti saa puhua. Melkoista kekkoslovakiaa...” ”Mikan faijan BMW” nousi parhaimillaan radiosoittolistan ja Rumban 50 hittiä -listan sijalle 17. ==Kappaleet== # == Listasijoitukset == Lista Paras sijoitus Radiosoittolista 17 50 hittiä 17 ==Lähteet== Luokka:Vuoden 2000 kappaleet Luokka:Anssi Kelan kappaleet
Radiotelevisão Caboverdiana

Radiotelevisão Caboverdiana eli RTC on Kap Verden kansallinen yleisradioyhtiö. Portugalille kuuluneen Kap Verden ensimmäinen radioasema oli Praiassa vuonna 1945 perustettu yksityinen Rádio Clube de Cabo Verde. São Vicenten saarelle perustettiin vuonna 1947 Rádio Clube do Mindelo ja vuonna 1955 toinen asema Rádio Barlavento. Lyhyillä aalloilla (SW) toimineiden asemien lähetystehot olivat 250 watista viiteen kilowattia. Guinean ja Kap Verden afrikkalaisen itsenäisyyspuolueen aktivistit valtasivat portugalilaismielisen Rádio Barlaventon joulukuussa 1974, minkä jälkeen aseman nimeksi tuli Rádio Voz de São Vicente. Rádio Clube de Cabo Verdestä tuli aluksi Rádio Voz di Povo ja maan itsenäistyttyä valtiollinen Emissora Oficial da Republica de Cabo Verde. 1980-luvun puolivälissä Praian radioasemalla oli puolen kilowatin lyhytaaltolähetin ja viidenkymmenen watin ULA-lähetin. São Vicenten asemalla oli kymmenen kilowatin lyhytaaltolähetin ja ainakin yksi ULA-lähetin. Hallituksen äänitorvina toimineet asemat yhdistettiin vuonna 1986 valtiolliseksi Rádio Nacional de Cabo Verdeksi. Kokeelliset televisiolähetykset alkoivat vuonna 1984 nimellä Televisão Experimental de Cabo Verde. Vuonna 1990 perustettiin kansallinen televisioyhtiö Televisão Nacional de Cabo Verde, joka vuonna 1997 sai nimen Televisão de Cabo Verde. Maahan alettiin perustaa yksityisiä radioasemia vuonna 1992. Valtiolliset radio- ja televisioyhtiöt yhdistettiin vuonna 1997 riippumattomaksi julkisen palvelun yleisradioyhtiöksi nimeltä Rádiotelevisão Caboverdiana. Radio sai nimen RTC FM ja televisio RTC TV. Kap Verden afrikkalaisen itsenäisyyspuolueen palattua valtaan vuonna 2001 radiolle annettiin nimi Rádio de Cabo Verde ja televisiolle Televisão de Cabo Verde. Vuonna 2007 perustettiin nuorisolle tarkoitettu toinen radiokanava RCV+. Radio ja televisio yhdistettiin vuonna 2015 Kap Verden uutistoimiston kanssa yhtiöksi nimeltä Rádiotelevisão Caboverdiana e Inforpress, mutta jo vuonna 2016 uusi hallitus jakoi sen jälleen kahdeksi yhtiöksi. Radiotelevisão Caboverdianalla on nykyään kaksi radiokanavaa, RCV ja RCV+, sekä televisiokanava TCVRTC:n sivusto. Radiolähetykset tapahtuvat kokonaan ULA-alueella. Lyhytaaltolähetykset loppuivat jo vuonna 1989. Ohjelmia voi kuunnella ja katsoa myös Internetissä. Lähetysten kielet ovat portugali ja paikallinen kreoli. Maassa on useita yksityisiä radioasemia ja lisäksi välitetään ulkomaisten radio- ja televisioyhtiöiden ohjelmia. ==Lähteet== ==Aiheesta muualla== * Radiotelevisão Caboverdiana Luokka:Julkisen palvelun mediayhtiöt Luokka:Kap Verden talous Luokka:Televisioyhtiöt Luokka:Radioasemat Luokka:Vuonna 1945 perustetut radioasemat Luokka:Vuonna 1975 perustetut televisiokanavat
Drown (Bring Me the Horizonin kappale)

Drown on englantilaisen rock-yhtyeen Bring Me the Horizonin kappale, joka julkaistiin 3. marraskuuta 2014. == Lähteet == Luokka:Bring Me the Horizonin kappaleet Luokka:Vuoden 2014 kappaleet
Alina Voronkova

Alina Voronkova-Hurri (o.s. Voronkova, s. 13. joulukuuta 1994 Lahti) on suomalainen kauneuskilpailija. Hänet valittiin Miss Suomeksi syyskuussa 2018 ja hän edusti Suomea Miss Universum -kilpailussa saman vuoden joulukuussa. Voronkova syntyi Lahdessa, mutta muutti jo alle vuoden ikäisenä vanhempiensa kanssa Pertunmaalle, jossa nämä toimivat pesulayrittäjinä. Hänen äitinsä on inkerinsuomalainen ja isänsä venäläinen. Voronkova asui Pertunmaalla 15-vuotiaaksi asti, jolloin muutti lukio-opintojen vuoksi Lahteen. Ylioppilaaksi kirjoittamisen jälkeen hän opiskeli venäjän kieltä ja kulttuuria Itä-Suomen yliopistossa Joensuussa ja suoritti kandidaatintutkinnon keväällä 2018. Voronkova oli osallistunut useisiin kauneuskilpailuihin jo ennen Miss Suomi -voittoaan. Hänet oli valittu Mikkelin Neidoksi vuonna 2015, Pitsimissikilpailun toiseksi perintöprinsessaksi vuonna 2016 ja Miss MP:ksi MP-moottoripyörämessuilla vuonna 2017. Miss Suomeksi hän pyrki ensimmäisen kerran vuonna 2015, mutta ei päässyt silloin kärkikymmenikköön. Voronkova toimi kesällä 2019 Radio SuomiRockin kesäjuontajana. Syksyllä 2019 hänet palkattiin Viasatin televisioimien Jokerit-otteluiden pelaajahaastattelijaksi, koska hän puhuu sujuvaa venäjää. Voronkova on naimisissa jääkiekkoilija Joonas Hurrin kanssa.https://www.is.fi/viihde/art-2000008118057.html == Lähteet == Luokka:Miss Suomi -kilpailun voittajat Luokka:Suomen venäläiset Luokka:Inkeriläiset henkilöt Luokka:Vuonna 1994 syntyneet Luokka:Elävät henkilöt
Theodore Dakpogan

Theodore Dakpogan (s. 1956 Ouidah, Ranskan Dahomey) on beniniläinen voudoun- taiteilija. Hänen teoksensa ovat saaneet vaikutteita 1800-luvun Fon- veistoksista. Hänet tunnetaan veljensä Calizten kanssa metalliromusta tehdyistä veistoksistaan. Eräs osa kolonialistisen tradition perinnettä on korkeamman ja taiteellisen koulutuksen mahdollisuuksien puute, joka on johtanut ei-muodollisesti koulutettujen, itseoppineiden taiteilijoiden suureen määrään. Pula vaikeasti saatavista materiaaleista on saanut aikaan materiaalien säästämisen, pienikokoisten teosten ja kierrätysmateriaalien käytön tradition, kuten Calizte ja Theodore Dapoganien metalliromusta tehdyt veistokset. Dakbogan on toiminut aikaisemmin seppänä, joka käyttää vain hylättyjä rautaosia teoksissaan, suhteuttaen niitä vodoun-uskonnon syvään juurtuneisiin uskomuksiin. Modernina taiteilijana Theodore Dakpogan on ollut kiinnostunut menneisyyden ja nykyhetken, ”ensimmäisen” ja ”kolmannen” maailman välisistä jännitteistä. Hänen objektinsa koostuvat konsumerismista ja massatuotannosta kieltäytymisestä ja ne viittaavat postkoloniaalisen Afrikan ratkaisemattomaan tilanteeseen. == Lähteet == Luokka:Beniniläiset taiteilijat Luokka:Elävät henkilöt Luokka:Vuonna 1956 syntyneet
Aarne K. Leskinen

Aarne Kalervo Leskinen (1. helmikuuta 1914 Leppävirta – 27. helmikuuta 1989 Helsinki) oli suomalainen kunnallispoliitikko ja urheiluvaikuttaja, joka toimi muun muassa Helsingin apulaiskaupunginjohtajana vuosina 1970–1980. Puoluekannaltaan hän oli sosialidemokraatti. Leskisen veli oli ministeri ja kansanedustaja Väinö Leskinen. Aarne Leskinen aloitti työnteon jo kansakoulun jälkeen 15-vuotiaana työskennellen muun muassa varastomiehenä ja tullaajana. Vuosina 1937–1938 hän opiskeli Yhteiskunnallisessa korkeakoulussa ja jatkoi opintojaan myöhemmin Manchesterin yliopistossa. Vuonna 1940 Leskinen aloitti Oy Veikkaus Ab:n tarkastajana, ja 1945 hänet nimitettiin Alkon sosiaalipäälliköksi. Helsingin apulaiskaupunginjohtajaksi Leskinen valittiin 1970 vastuualueenaan muun muassa palo- ja poliisilaitos sekä sairaalatoimi. Hän jäi tehtävästään eläkkeelle lokakuussa 1980. Helsingin kaupunginvaltuuston jäsen Leskinen oli vuodet 1961–1970 ja kaupunginhallituksen 1968–1970. Leskinen kuului useiden vuosien ajan Työväen Urheiluliiton liittotoimikuntaan, ja oli muun muassa Helsingin olympialaisten järjestelytoimikunnan jäsen. Leskinen on haudattu veljensä Väinön viereen Hietaniemen hautausmaan uurnalehtoon Helsinkiin. == Lähteet == Luokka:Helsingin pormestarit ja kaupunginjohtajat Luokka:Helsingin kaupunginvaltuutetut Luokka:Suomalaiset urheiluvaikuttajat Luokka:Suomen Sosialidemokraattisen Puolueen poliitikot Luokka:Vuonna 1914 syntyneet Luokka:Vuonna 1989 kuolleet
Pamela Lincoln

Pamela Lincoln (syntyjään Pamela Gill; 19. kesäkuuta 1937 – 21. marraskuuta 2019) oli amerikansuomalainen näyttelijä. Hänen äitinsä oli Verna Hillie ja hänen isoisänsä oli alavutelainen Edvard Verner Heikinpoika Hillie ent. Etelämäki. ==Henkilökohtainen elämä== Hän meni naimisiin Darryl Hickmanin kanssa 1959. He erosivat 1982. ==Filmografia== Otsikko Otsikko Otsikko Otsikko Otsikko Vuosi Suomenkielinen nimi Alkuperäinen nimi Rooli Huomioita 1959 Isä tietää kaiken Father Knows Best Janet Mason 1 jakso 1959 One Step Beyond Older Lisa Garrick 1 jakso 1959 Zane Grey Theater Kitty 1 jakso 1959 The Tingler The Tingler Lucy Stevens 1959 Have Gun - Will Travel Mary - Maid 1 jakso 1961 Anatomy of a Psycho Pat 1979 The Doctors Doreen Aldrich 1 jakso 1982 Tootsie – lyömätön lyyli Tootsie Secretary Luokka:Yhdysvaltalaiset näyttelijät Luokka:Amerikansuomalaiset henkilöt Luokka:Vuonna 1937 syntyneet Luokka:Vuonna 2019 kuolleet
Veikko O. Järvinen

Veikko Olavi Järvinen (16. huhtikuuta 1925 Rauma – 5. toukokuuta 1978 Helsinki) oli suomalainen kunnallispoliitikko, joka toimi Helsingin apulaiskaupunginjohtajana vuosina 1961–1978. Puoluekannaltaan hän oli sosialidemokraatti. == Elämä == Järvinen kirjoitti ylioppilaaksi 1945 ja valmistui valtiotieteiden kandidaatiksi Helsingin yliopistosta 1950. Hän toimi Helsingin sosialidemokraattisen piirijärjestön toimitsijana ja sihteerinä 1948–1954 sekä Osuusliike Elannon sihteerinä 1954–1961. Toukokuussa 1961 Järvinen valittiin vastaperustettuun Helsingin kaupungin rakennustoimenjohtajan virkaan apulaiskaupunginjohtajaksi. Hän oli tehtävään valittaessa kaikkien aikojen nuorin Helsingin apulaiskaupunginjohtaja. Helsingin kaupunginvaltuuston jäsen Järvinen oli vuodet 1956–1961 ja kaupunginhallituksen jäsen 1951–1961. Helsingin metrotoimikunnan puheenjohtajana hän toimi vuodesta 1965 lähtien, ja lisäksi hän oli muun muassa Finlandia-talon rakennustoimikunnan puheenjohtaja. Järvinen kuoli vaikeaan sairauteen 53-vuotiaana toukokuussa 1978. == Lähteet == Luokka:Helsingin pormestarit ja kaupunginjohtajat Luokka:Helsingin kaupunginvaltuutetut Luokka:Suomen Sosialidemokraattisen Puolueen poliitikot Luokka:Vuonna 1925 syntyneet Luokka:Vuonna 1978 kuolleet
Veikko Järvinen

Veikko Järvinen -nimisiä henkilöitä ovat: * Veikko O. Järvinen (1925–1978), kunnallispoliitikko, Helsingin apulaiskaupunginjohtaja 1961–1978 * Veikko Järvinen (s. 1930), yritysjohtaja, osuustoimintaliikkeen vaikuttaja ja kauppaneuvos.
Pan de muerto

thumb|Leivän valmistusta Texcocossa. Pan de muerto on meksikolainen kuolleiden päivän juhlallisuuksissa valmistettava ja syötävä makea leipä. Pan de muerton valmistustapa saattaa vaihdella Meksikon eri alueilla. Usein eri alueilla valmistetaan useita eri leipätyyppejä. Leipä on makeaa ja sen maustamiseen voidaan käyttää esimerkiksi kanelia, suklaata ja anista. Pan de muerton valmistukseen tarvittavat raaka-aineet saapuivat Meksikoon espanjalaisten mukana. Yhden tarinan mukaan leipä on tulos katolisia espanjalaisia kauhistuttaneesta tavasta uhrata ihmisiä. Tapaan liittyi esimerkiksi seremonia, jossa neitsyiden sydämiä syötiin amarantin kera. Tavan kitkemiseksi espanjalaiset loivat leivän, jolla oli tahmainen vaaleanpunainen sokerista tehty kuorrutus. Kuorrutus kuvasi verta ja leivästä tehtiin korvaava vaihtoehto ihmisuhreille. Leipä levisi katolisuuden leviämisen myötä. Pan de muertoa syödään kuolleiden päivän juhlallisuuksien yhteydessä. Kuolleiden päivä eli Día de los Muertos on 2. marraskuuta, mutta sitä edeltää Día de los Angelitos 1. marraskuuta ja sielujen takaisin paluuseen valmistaudutaan jo 31. lokakuuta. Pan de muertoa tarjotaan usein kuolleiden hengille alttareilla, joita meksikolaiset rakentavat koteihinsa. Leipää syövät kuitenkin myös elävät. Joskus leipä syödään henkien lähdettyä 2. marraskuuta, mutta jotkut sanovat sen menettävän makunsa henkien vierailun jälkeen. ==Lähteet== == Aiheesta muualla == Luokka:Leivät Luokka:Leivonnaiset Luokka:Meksikolainen keittiö
Kaitlyn Maher

Kaitlyn Ashley Maher (s. 10. tammikuuta 2004) on yhdysvaltalainen näyttelijä. ==Aiheesta muualla== * Luokka:Vuonna 2004 syntyneet Luokka:Elävät henkilöt Luokka:Yhdysvaltalaiset lapsinäyttelijät
Pterokarpaanit

Pterokarpaanit ovat isoflavonoideihin kuuluvia aromaattisia orgaanisia yhdisteitä, joita tavataan hernekasveista. Niissä ne ovat tärkeässä roolissa puolustautumisessa patogeeneja vastaan eli ne siis toimivat fytoaleksiineina. ==Rakenne ja ominaisuudet== Pterokarpaanien perusrakenteessa on fuusioituneena bentsokromeenirengas ja bentsofuraanirengas ja tätä rakennetta kutsutaan pterokarpiinirakenteeksi. Aromaattisissa ryhmissä on usein kiinnittyneenä substituentteja kuten hydroksyyli- ja hiilivetyryhmiä. Pterokarpaanit ovat kiraalisia ja optisesti aktiivisia yhdisteitä. Niiden ominaiskiertokyky on melko suuri, tyypillisesti –150 – –300. Ensimmäiset pterokarpaaneihin kuuluvat yhdisteet eristettiin vuonna 1874 veripihkapuihin (Pterocarpus) kuuluvista lajeista ja ne saivat nimensä suvun tieteellisen nimen mukaan. Tämän jälkeen ryhmään kuuluvia yhdisteitä on eristetty muistakin hernekasveista esimerkiksi pisatiini herneestä, faseoliini ruusupavusta ja glyseoliini soijapavusta. Kasvit muodostavat pterokarpaaneja isoflavoneista. Biosynteesissä isoflavoni hydroksyloidaan entsymaattisesti 2'-hydroksi-isoflavoniksi. Tämän jälkeen isoflavonireduktaasi pelkistää isoflavonin kaksoissidoksen yksinkertaiseksi sidokseksi, jolloin muodostuu dihydroisoflavonijohdannainen. Tästä muodostuu pterokarpiinirakenne pterokarpiinisyntaasientsyymin katalysoimana. Kasveissa pterokarpaanit toimivat fytoaleksiineina ja kasvit tuottavat niitä kohdatessaan stressiä esimerkiksi bakteerien, sienitautien, voimakkaan UV- säteilyn tai vahingoittumisen vuoksi. Monilla yhdisteistä on antibakteerisia ja sienten kasvua estäviä ominaisuuksia. Eläinkokeissa eräiden pterokarpaanien on todettu lisäävän luumassaa ja jotain niistä on tutkittu antiretroviraaleina HIV:tä vastaan. ==Lähteet== Luokka:Aromaattiset yhdisteet
O1G

O1G on meemi, joka on muodostunut Unkarin Viktor Orbánin johtaman hallituksen vastaisen liikehdinnän symboliksi. O1G on lyhenne unkarinkielisestä ilmaisusta "Orbán egy geci", joka vertaa alatyylisesti pääministeri Orbánia siemennesteeseen. Lyhenne sai huomiota kansainvälisessä politiikassa, kun europarlamentaarikko ja euroopan liberaalidemokraattien liiton ryhmän puheenjohtaja Guy Verhofstadt käytti Unkarin hallituksen vastaisia mielenosoituksia tukevassa Twitter-viestissään hashtagia #O1G. == Lähteet == Luokka:Unkarin politiikka Luokka:Internet-ilmiöt
Juan Diego Botto

Juan Diego Botto Rota (s. 29. elokuuta 1975 Buenos Aires, Argentiina) on argentiinalais-espanjalainen näyttelijä. Hän näytteli vuosina 1990–1993 televiosarjassa Zorro. Vuosina 2016–2017 hän näytteli Javier Pereiraa yhdysvaltalaisessa draamasarjassa Good Behavior. Hän on näytellyt muun muassa elokuvissa La Celestina (1996), Más que amor, frenesí (1996), Asfalttiviidakko (1999) ja Unohdetut (2006). == Lähteet == Luokka:Vuonna 1975 syntyneet Luokka:Elävät henkilöt Luokka:Seulonnan keskeiset artikkelit
Collapse

__NOTOC__ Collapse on brittiläisen elektronista musiikkia tuottavan artisti Richard D. Jamesin yhdestoista Aphex Twin -taiteilijanimellä tuotettu EP-levy, jonka julkaisi Warp Records 14. syyskuuta 2018. EP:n julkaisua edelsi single "T69 Collapse", jolle on julkaistu myös musiikkivideo.Genius: Aphex Twin - Collapse EP Warp ja James aloittivat EP:n mainostamisen vuoden 2018 kesällä kiinnittämällä suuria julisteita ympäri Lontoota, joissa esiintyy Aphex Twinin logo. Mainoskampanjan edetessä logoja esiintyi ympäri maailmaa, esim. New Yorkissa tai Shanghaissa. Julisteet kiinnittivät fanien ja median huomion, joten James ilmoitti albumin julkaisupäivän Twitterin kautta.Gunseli Yalcinkaya: Mysterious Aphex Twin logos appear in destinations across the world Dezeen (6. elokuuta 2018) == Kappaleet == # # # # # == Palaute == EP- levy vastaanotti positiivista palautetta faneilta ja kriitikoilta, tyyliltään EP muistuttaa Jamesin 90-luvun tuotantoa Aphex Twin -taiteilijanimellä.Ossi Mykkänen: Aphex Twin: Collapse EP Gamereactor (30. syyskuuta 2018) * NME: Tom Connick: Aphex Twin – ‘Collapse’ EP review NME (13. syyskuuta 2018) * Pitchfork: 8.1/10Philip Sherburne: Collapse EP -levyarvostelu Pitchfork (17. syyskuuta 2018) == Lähteet == Luokka:Vuoden 2018 EP:t Luokka:Aphex Twinin albumit
Kaksi sisarta

”Kaksi sisarta” on suomalaisen laulaja-lauluntekijä Anssi Kelan kappale, joka julkaistiin singlenä helmikuussa 2001. Kappale on toinen singlejulkaisu Kelan ensimmäiseltä sooloalbumilta Nummela. Kela kirjoitti ”Kaksi sisarta” -kappaleen 17. huhtikuuta 1999 Joni Mitchellin Blue-albumin innoittamana. Samaan aikaan hän luki ahkerasti Raymond Carverin Rivi riviltä, lyönti lyönniltä -kirjaa, joka synnytti kappaleen tarinankeronnaliset sanoitukset. Kela onkin myöhemmin kertonut löytäneensä ”Kaksi sisarta” -kappaleella oman äänensä kirjoittajana. ”Kaksi sisarta” -kappaleen ensimmäinen versio äänitettiin helmikuussa 2000 tuottaja Pekka Witikan Hot House -studiolla. Kela ja BMG-levy-yhtiön Asko Kallonen eivät olleet kuitenkaan tyytyväisiä lopputulokseen, vaan päättivät äänittää kappaleen uudelleen. Kalle Chydeniusta ja Rauli Eskolinia ehdotettiin tuottajaksi, mutta lopulta Kela päätti tuottaa kappaleen itse SDC Finland -studiolla äänittäjä Jukka Immosen kanssa tammikuussa 2001. Kappale äänitettiin kolmessa päivässä, joka oli lopulta sen viides versio. ”Kaksi sisarta” nousi parhaimillaan Suomen radiosoittolistan kahdeksanneksi, ja Rumban 50 hittiä -listan sijalle kuusi. ==Kappaleet== # # # == Listasijoitukset == Lista Paras sijoitus Radiosoittolista 8 50 hittiä 6 ==Lähteet== Luokka:Vuoden 2001 kappaleet Luokka:Anssi Kelan kappaleet
Gizo

Gizo on kylä Salomonsaarilla. Se on Läntisen provinssin pääkaupunki. Vuoden 2009 väestönlaskennassa siellä oli noin 3 500 asukasta, ja se on asukasluvultaan maan viidenneksi suurin asutuskeskus. == Lähteet == Luokka:Salomoninsaarten maantiede
Diego Kisai

Pyhä Diego Kisai (myös Didacus Kisai tai Kizayemon; ; 1533 Okayama, Japani – 5. helmikuuta 1597 Nagasaki, Japani) oli japanilainen kristinuskoon kääntynyt buddhalainen, jesuiitta, pyhimys ja yksi Nagasakin ristiinnaulituista marttyyreistä. Hän oli naimisissa oleva maallikko ja yhden pojan isä. Paavi Urbanus VIII julisti hänet autuaaksi 14. syyskuuta 1627 ja autuas paavi Pius IX julisti hänet pyhimykseksi 8. kesäkuuta 1862. == Lähteet == Luokka:Kristityt marttyyrit Luokka:Pyhimykset Luokka:Jesuiitat Luokka:Japanilaiset teloitetut Luokka:Vuonna 1533 syntyneet Luokka:Vuonna 1597 kuolleet